open-index/open-wikipedia-markdown huggingface dataset:
Oslo bystyre 2003–2007

**Oslo bystyre** hadde i perioden 2003–07 et borgerlig flertall med Høyre og Fremskrittspartiet i byråd med støtte fra Venstre og Kristelig Folkeparti. I opposisjon satt Arbeiderpartiet, Sosialistisk Venstreparti og Rød Valgallianse. 

## Byrådet
Byrådet besto av Høyre og Fremskrittspartiet og hadde støtte fra Venstre og Kristelig Folkeparti. Rådet besto av seks medlemmer i tillegg til en byrådsleder («statsminister»)

#Byrådsleder Erling Lae (H) &ndash; Byrådslederens avdeling
#Byråd Torger Ødegaard (H) &ndash; Byrådsavdeling for barn og utdanning
#Byråd André Støylen (H) &ndash; Byrådsavdeling for finans og utvikling
#Byråd Merete Agerbak-Jensen (H) &ndash; Byrådsavdeling for byutvikling
#Byråd Anette Wiig Bryn (Frp) &ndash; Byrådsavdeling for næring og kultur
#Byråd Peter N. Myhre (Frp) &ndash; Byrådsavdeling for miljø og samferdsel
#Byråd Sylvi Listhaug (Frp) &ndash; Byrådsavdeling for velferd og sosiale tjenester

## Bystyret
Bystyret legger hovedlinjene for utviklingen av Oslo og kommunale tjenester, inkludert fordelingen av de penger kommunen har til rådighet. Bystyret har fem fagkomiteer, som forbereder saker og kommer med anbefalinger til bystyret:

#Helse- og sosialkomiteen – 13 medlemmer
#Kultur- og utdanningskomiteen – 13 medlemmer
#Byutviklingskomiteen – 11 medlemmer
#Samferdsels- og miljøkomiteen – 11 medlemmer
#Finanskomiteen – 11 medlemmer

Bystyremøtene holdes normalt siste onsdag i måneden og er normalt åpne for publikum. Bystyrets interne saker og funksjonen som valgkomité ivaretas av forretningsutvalget i Oslo.

## Kommunevalget 2003

## Oslo bystyre 2003-2007

## Eksterne lenker
* Bystyret
* Byrådet
Piazza Armerina

**Piazza Armerina** er en by i Enna frie kommunale konsortium på Sicilia. Den har ca. 21&nbsp;000 innbyggere. 

I nærheten av byen ligger den kjente severdigheten Villa del Casale.

## Referanser


## Eksterne lenker
*
John Logan Campbell

**John Logan Campbell** (født 3. november 1817, død 22. juni 1912) var en fremtredende offentlig person i New Zealand. Han ble beskrevet av sine samtidige som «Aucklands far».

## Oppvekst
Campbell ble født i Edinburgh i Skottland. Han tok graden dr. med. ved University of Edinburgh i 1839, og seilte til Australia samme året. 

## Tiden i New Zealand
I 1840 kom han til New Zealand, hvor han først ankom byen Coromandel, og deretter Auckland, som på den tiden var gjort til hovedstad i New Zealand av generalguvernør William Hobson. Campbell og William Brown, som ankom på samme tidspunkt, var de første europeerne som bosatte seg i området.

Campbell og Brown bygget det første huset i Auckland (Acacia Cottage, som fortsatt er bevart), og åpnet den første butikken. Han ble raskt velkjent i Auckland, både i forretningsmiljøene og i blant folk flest. Han var direktør i blant annet Bank of New Zealand.

## Tilsynshavende for Auckland-provinsen
Campbell begynte en karrière innen politikken i november 1855, hvor han tjenestegjorde som tilsynshavende for Auckland-provinsen frem til september 1856.

## Parlamentsmedlem
Campbell kom med i det 2. parlamentet i New Zealand. Han var en minister uten portefølje i regjeringen til Edward Stafford fra juni til november 1856.

Senere ble Campbell valgt til borgermester av Auckland. Han ble slått til ridder i 1902.

## Cornwall Park
I 1901, under besøket fra hertugen og hertuginnen av Cornwall og York, donerte Campbell området Cornwall Park til folket i New Zealand, og gav den sitt navn etter hertugen og hertuginnen.

Campbell døde den 22. juni 1912. Han er gravlagt på toppen av Aucklands kjente høyde, One Tree Hill i midten av Cornwall Park, som han selv hadde navngitt.

## Referanser


## Eksterne lenker
* Cornwall Park Trust Boards biografi om Logan Campbell
* Biografi fra 1966-utgaven av ''Encyclopaedia of New Zealand''
Stavanger bystyre 2003–2007

I perioden 2003 til 2007 var det borgerlig flertall med ordfører Leif Johan Sevland fra Høyre og Bjørg Tysdal Moe fra Kristelig Folkeparti.

## Stavanger bystyre 2003–2007
 
 

## Referanser


## Eksterne lenker
* Bystyret
* Ordfører
* Politikk i Stavanger Aftenblad
Kulturhovedstad

En **kulturhovedstad** kan vise til:
*Amerikansk kulturhovedstad
*Arabisk kulturhovedstad
*Europeisk kulturhovedstad
*Samveldet av uavhengige staters kulturhovedstad
*Den tyrkiske verdens kulturhovedstad
*UK City of Culture
Romandie

**Romandie** er en betegnelse for den fransktalende delen av Sveits – i praksis betyr dette den vestlige delen. (Må ikke forveksles med det som på fransk heter *la Suisse romanche*, som er den delen av Sveits der det blir snakket retoromansk, det vil si deler av kantonen Graubünden.)

Romandie omfatter kantonene Genève, Vaud, Neuchâtel og Jura, samt de fransktalende delene av kantonene Valais, Fribourg og Bern hvor tysk også er offisellt språk. Rundt 2 millioner mennesker (ca. 20 % av sveitserne) bor i Romandie.

De ulike franske dialektene i Romandie kan av og til bli kalt sveitserfransk. Imidlertid er det små forskjeller mellom sveitserfransk og «vanlig» fransk, og det er generelt mulig å forstå den andre typen dersom en forstår den ene av dem. Noe av det første en legger merke til i sveitserfransk kan være tallsystemet; sytti heter *septante* (ikke *soixante-dix*), nitti heter *nonante* (ikke *quatre-vingt-dix*), og noen steder heter åtti *huitante*. Det blir gjerne sagt at sveitsere snakker langsommere enn franskmenn, og at tonefallet deres er mer «syngende».

Som region er Romandie utelukkende kulturelt og språklig bestemt; den har ingen formell betydning i det politiske systemet, men virker likevel identitetsskapende for de fransktalende innbyggerne i Sveits. Fjernsynsselskapet TSR lager program for folk i Romandie.

## Fotnoter

## Eksterne lenker
* 

## Referanser
Trondheim bystyre 2003–2007

**[[Trondheim]] bystyre** besto i perioden 2003–2007 av 85 representanter fordelt på 11 partier.

Kommunen har Norges største bystyre og styres etter formannskapsmodellen.

Den sittende flertallskonstellasjon bestående av Arbeiderpartiet, Sosialistisk Venstreparti, Miljøpartiet De Grønne og Senterpartiet ble etablert i 2003. Partiene er, foruten De Grønne,  de samme som i Jens Stoltenbergs andre regjering etablert etter Stortingsvalget to år senere og ble flittig brukt som «utstillingsvindu» blant regjeringspartiene og skrekkeksempel blant opposisjonspartiene om hva som skjer i rødgrønne kommuner.

## Bystyret

### Kommunevalget 2003

### Trondheim bystyre 2003-2007
***[[Arbeiderpartiet]]** (26 representanter)

***[[Demokratene (Norge)|Demokratene]]** (1 representant)

***[[Fremskrittspartiet]]** (10 representanter)

*Høyre (18 representanter)

*Kristelig Folkeparti (3 representanter)

*Miljøpartiet De grønne (1 representant)

*Pensjonistpartiet (4 representanter)

*Rød Valgallianse (2 representanter)

*Senterpartiet (3 representanter)

*Sosialistisk Venstreparti (15 representanter)

*Venstre (2 representanter)

## Eksterne lenker
* Bystyret
* Formannskapet
Roubaix

**Roubaix** (nederlandsk: *Robaais*) er en gammel industriby i Nord-Frankrike, som ligger i den sørøstlige delen av den tidligere franske provinsen ved navn Flandern, nær grensen til Belgia. Det er også en kommune i departementet Nord i Hauts-de-France-regionen og administrasjonssenter i to kantoner som tilhører arrondissementet Lille.

Roubaix har en befolkning rundt  innbyggere, noe som gjør den til den tredje største byen i regionen etter Lille og Amiens. Sammen med nabobyene Lille, Tourcoing, Villeneuve-d'Ascq og 86 andre kommuner danner den et stort byområde med mer enn én million innbyggere og kjent som *Métropole européenne de Lille*.

På grunn av sin fortid under den industrielle revolusjon har byen en arkitektonisk arv fra samtidsperioden, og i desember 2000 ble Roubaix anerkjent av Kulturdepartementet som «Ville d'art et d'histoire».

## Historie
En viktig milepæl i historien til byen var i 1469 med proklamasjonen av *Charte des Drapiers* fra Karl I av Burgund.

På midten av det 19. århundre, under den industrielle revolusjon, begynte Roubaix å blomstre og utvikle seg til et sentrum for tekstilindustrien. Byen opplevde en rekordhøy demografisk utvikling, med en befolkningsvekst på over  innbyggere mellom 1800 og 1896. Deretter fortsatte byen å vokse sterkt i begynnelsen av det 20. århundre, til å bli en av de aller viktigste sentrene for ull- og tekstilindustrien i Frankrike, som førte til at byen kalles for «franske Manchester».

Internasjonal konkurranse innenfor tekstil og ullstoffer førte til en nedgang i den tradisjonelle industrien i byen på 1970- og 1980-tallet.

## Befolkningsutvikling
***Antall innbyggere i kommunen Roubaix***

## Idrett
Den gamle velodromen i Roubaix er mål i den kjente og vanskelige sykkelklassikeren Paris–Roubaix. Rittet kalles gjerne «Helvetet i Nord», blant annet ettersom det går over en rekke brostenspartier. Sykkelrittet blir regnet som det aller største endagsløpet innefor sykkelsporten, og en seier rangeres av profesjonelle syklister gjerne høyere enn verdensmestertittelen. Rittet går normalt av stabelen den andre søndagen i april.

## Noter


## Referanser


## Eksterne lenker
*  
*  ''«La Piscine» – André Diligent-museet for kunst og industriʼ'' offisielt nettsted
*  ''Nasjonalarkivet for den arbeidsverdenʼ'' offisiell nettsted
*    ''Roubaix turistkontorʼ'' offisiell nettsted
Jacob Severin

**Jacob Severin** (født 27. oktober 1691 i Sæby, død 21. mars 1753) var en dansk kjøpmann og handelsmann, som er kjent som den første ikke-grønlender som drev handel på Grønland.

Han fikk handelsmonopol med Grønland i 1734, dro dit med 3 skip samme år. I 1734 grunnla han handelsstasjonen Christianshåb (i dag Qasigiannguit). I 1741 grunnla han handelsstasjonen Jacobshavn, som i dag er byen Ilulissat i Ilulissat kommune. På denne tiden var dette den mest befolkede delen av Grønland.

## Referanser


## Eksterne lenker
* Bilde av Jacob Severin
Sanktpetersfiskfamilien

* Cyttidae
* Grammicolepididae
* Oreosomatidae
* Parazenidae
* sanktpetersfiskfamilien (Zeidae)
* Zenionidae

**Sanktpetersfiskfamilien** er en gruppe piggfinnede fisker. De fleste artene er dypvannsfisker.

## Arter som finnes i Norge
* sanktpetersfisk
* villsvinfisk

## Referanser




## Eksterne lenker
* 
* ITIS Standard Report: Zeiformes Besøkt 14. september 2007
Povel Huitfeldt

**Povel Huitfeldt** (født ca. 1520, død 21. september 1592, Tryggevælde på Sjælland) var en dansk-norsk embetsmann. 

Huitfeldt var lensherre i Nordfjord 1546–56, og ble i 1572 utnevnt i det nyopprettede embetet som stattholder i Norge. Han var også befalingsmann på Akershus festning og lensherre over Akershus len. Han bevirket til at den kirkelige inndelingen av Oslo bispedømme ble nedtegnet i Oslo og Hamar bispedømmes jordebok 1574-77.

Etter den nordiske syvårskrigen ble Huitfeldt sendt til Norge, der han 1570 fikk Brunla len til 1574. I april 1572 ble han dessuten forlent med Akershus len og Tromsø len. 10. mai 1572 ble det utstedt en instruks til ham om at han skulle være stattholder over hele Norge. Han ble pålagt å delta som dommer på lagtingene i Oslo, Bergen og Trondheim. Han skulle ta seg av klager på lensherrer og fogder og føre nøye kontroll med fogdene, sørge for at kongens inntekter kom inn i rett tid, undersøke om krongods hadde kommet på urette hender og føre tilsyn med forvaltningen av kirken. Huitfeldt har trolig medvirket til avsettelsen av den norske kansler Johan Venstermand samme høst; etter dette var det bare stattholderen som hadde en koordinerende oppgave i den norske rettsvesenet.

Han satt i embetet som stattholder til han søkte avskjed av helsegrunner i 1577.. Han ble begravet i Halmstad kirke.

Han var bror av Christoffer Huitfeldt.
## Referanser
Sergej Stepasjin

**Sergej Vadimovitsj Stepasjin** (russisk: Серге́й Вади́мович Степа́шин, født 25. mars 1952 i Port-Arthur i Kvantun oblast i Sovjetunionen) er en russisk politiker. Stepasjin var statsminister i Russland fra 1998 til 1999.

Han har også vært føderal sikkerhetsminister (1994–1995), justisminister (1997–mars 1998) og innenriksminister (mars 1998–mai 1999) i Russland.

Etter sin avgang som statsminister ble han medlem av det politiske partiet Jabloko, og innvalgt i den russiske Duma under parlamentsvalget i 2001.

## Referanser


## Eksterne lenker
*
Sverre Indris Joner

**Sverre Indris Joner** (født 1963) er en norsk komponist, musiker (piano og perkusjon) og til tider skuespiller.

Han regnes som en pioner innen latinamerikansk musikk i Norge. Han er utdannet som musiker fra Universitetet i Oslo og Concervatorio Cervantez i Havanna. Joner startet sin musikalske karriere i afro-reggaebandet Destiny i 1979, og er dessuten grunnlegger av en rekke band, deriblant Tango for 3, La Descarga, Salzumba, Electrocutango og Hovedøen Social Club.

Han har komponert og arrangert musikk til en rekke filmer, teaterstykker og CD-innspillinger (''Glasskår'', ''Sofies Verden'', *Et par tre herrer med bart* m/Bodø Sinfonietta, Joner & Joner & Joner, TanGhost, Mater Nexus, ''Blåveispiken'').

Han har arrangert og komponert musikk for, og vært solist med, en rekke symfoniorkestere, som BBC Symphony Orchestra, Oslo Filharmoniske Orkester, Kringkastingsorkestret, Bergen Filharmoniske Orkester, Stavanger Symfoniorkester, Trondheim Symfoniorkester, Det Norske Kammerorkester, Kristiansand Symfoniorkester, Dresden Symphonische Orchester, Münchner Rundfunk Orchester, Bremen Kammer Philharmonie, Komische Oper Berlin, Göteborg Symfoniker, Umeå Symfoniorkester. 

I 2005 fikk han Edvard-prisen i klassen musikk til annen kunstart for *[[Tanghost]]*. Han komponerte musikk til og deltok som utøvende musiker/skuespiller i danseteaterforestillingen @lice av koreografen Kjersti Alveberg, som turnerte i Norge i regi av Riksteatret og Rikskonsertene. Han fikk NOPAs pris for årets opphaver i 2025 for «sitt omfattende og mangfoldige virke som komponist, arrangør og musiker». 

## Familie
Sverre Indris Joner er stesønn til Tone Bergli Joner. Han er fetter av Johannes Joner og i slekt med Kristoffer Joner. Sammen danner de teatertruppen Joner & Joner & Joner. Han er far til popsangeren og danseren Alexandra Joner. Sverre Joners tante var gift med skuespiller Rolf Sand.

## Referanser


## Eksterne lenker
* 
* 
* 
*
Gnidrolog

**Gnidrolog** er en britisk rockegruppe som spiller progressiv rock. De har et ganske særegent sound og er ofte sammenlignet med bedre kjente band som Van der Graaf Generator, Jethro Tull og Gentle Giant.

## Historie
Bandet ble dannet i 1969 av tvillingbrødrene Colin og Stewart Goldring, som også fikk med seg trommeslageren Nigel Pegrum fra *Spice* (bandet som senere ble til Uriah Heep), samt Peter "Mars" Cowling på bass, John Earle på vokal og Charlotte Fendrich på piano. De fant på det spesielle navnet ved å skrive etternavnet til tvillingbrødrene baklengs og endre litt på bokstavrekkefølgen for å gjøre det lettere å uttale. I 1972 slapp de både sitt første og andre album, *In Spite of Harry's Toe-Nail* og *Lady Lake*, før de, på grunn av økonomiske problemer, ble oppløst. På tross av å ha spilt sammen med relativt kjente band som *[[Colosseum (band)|Colosseum]]*, *[[King Crimson]]*, *[[Gentle Giant]]*, *[[Wishbone Ash]]*, *[[Soft Machine]]* og *[[Magma (band)|Magma]]* i løpet av sin korte karriere, har de forblitt i skyggen av disse. 

Etter at gruppen ble oppløst, dannet Goldring-brødrene i 1976 et punk rock-band ved navn Pork Dukes. Etter en pause på 27 år, gikk de igjen sammen i 1999 og slapp sitt tredje studioalbum *Gnosis* i 2000. 

## Personell
* Stewart Goldring – gitar 
* Colin Goldring – rytmegitar, vokal, blokkfløyte, tenor-saxofon, horn, munnspill
* Nigel Pegrum – perkusjon, tverrfløyte, obo, piano
* John Earle – vokal, sopran-, tenor- og bariton-saxofon, tverrfløyte
* Peter "Mars" Cowling – bassgitar, cello
* Charlotte Fendrich – piano

## Diskografi
* *In Spite of Harry's Toe-Nail* (1971)
* *Lady Lake* (1972)
* *Live '72* (1999)
* *Gnosis* (2000)

## Eksterne lenker
* Official site
* Gnidrolog at Allmusic
Nå skal du høre…

***Nå skal du høre...*** er en animert kortfilm for barn fra 2005. Filmen, som er regissert av russisk-fødte Pjotr Sapegin, er løst basert på diverse eventyr og historier. 

Filmens hovedperson er ei lita jente som er på besøk hos besteforeldrene sine, men verken ønsker å kle på seg, ta tran eller gå ut og leke. Hun går med på å gjøre som hun blir fortalt dersom bestefaren forteller henne et eventyr. Bestefaren, som elsker eventyr, forteller henne historie etter historie; noen er fortellinger fra hans fortid, andre er av fri fantasi. 

## Eksterne lenker
* 
* Omtale hos Filmweb
Synnøve Brenden

**Synnøve Brenden** (tidligere **Brenden Klemetrud**; født 5. juli 1959) er en norsk politiker som var ordfører i Lillehammer kommune fra 1999 til 2011. Hun representerer Arbeiderpartiet og jobber i dag som fylkessekretær i Innlandet Arbeiderparti. Før sammenslutningen av Hedmark og Oppland Arbeiderparti 1. april 2019 jobbet Brenden i samme stilling i Oppland Arbeiderparti.

Hun var også vararepresentant til Stortinget for Oppland for perioden 2005–2009, og møtte der flere ganger i perioden.

## Eksterne lenker
* 
* 
*  Om valget i Lillehammer 2007 hos NRK
Bastogne

**Bastogne** (tysk: *Bastnach* eller *Bastenach*, nederlandsk: *Bastenaken*, luxemburgsk: *Baaschtnech* eller *Baastnech*) er en by i Vallonia i Belgia, nær grensen til Luxembourg. Byen har rundt 15&nbsp;000 innbyggere.

## Historie
Stedet nevnes for første gang i testamentet til diakonen Adalgisel Grimo fra Verdun i år 634, der han testamenterte sine eiendommer i Bastogne (*in Bastoneco*) til benediktinernes abbedi i Trier. Senere ble eiendommene overført til abeddiet i Prüm.

To gamle hærveier krysset hverandre i Bastogne: Reims-Köln  og Arlon-Tongeren.

Byen ble sentral i siste del av andre verdenskrig på vestfronten under ardenneroffensiven da tyskerne i desember 1944 startet en siste storoffensiv i nordre Luxembourg og østre Belgia. Den 21. desember omringet de USAs 101. luftbårne divisjon, som opprettet en pinnsvinstilling rundt Bastogne. Byen ville ha vært meget viktig for en videre tysk fremrykking - syv landeveier i alle retninger møttes og møtes her. 

Tyskerne krevde at divisjonen overgav seg, hvoretter divisjonssjefen gav det korte svar *Nuts!* Og etter fem døgn fikk divisjonen unnsetning. Etter dette kalles Bastogne av og til *Nuts City*. Byen har et krigsmuseum og et stjerneformet minnesmerke som severdigheter. 

Bastogne er også kjent for det klassiske endagsrittet Liège-Bastogne-Liège.

## Bilder

Fil:Bastogne JPG00.jpg|St. Piere-kirken.
Fil:Bastogne JPG01.jpg|*Mardasson Memorial*.
Fil:Bastogne JPG02.jpg|General McAuliffe-plassen.


## Referanser


## Eksterne lenker
*
Olav Duun videregående skole

**Olav Duun videregående skole** er en offentlig videregående skole i Namsos. Skolen tilbyr (pr 2024) 9 av 13 utdanningsprogram og er en skole med ca. 640 ordinære og 100 voksne elever.

Overhalla videregående skole, etablert 1917, og Namsos videregående skole ble i 2002 slått sammen til Olav Duun videregående skole. Nauma videregående skole hadde tidligere blitt slått sammen med Namsos vgs i 1997.
## Referanser


## Eksterne lenker
* Skolens hjemmeside
Woman

**«Woman»** er en sang av John Lennon, utgitt på albumet *[[Double Fantasy]]* i november 1980, og som singel i januar 1981.

Han skrev denne sangen som hyllest til Yoko Ono og andre kvinner – som han sa i et intervju med BBC Radio 1 6. desember 1980. Sangen assosieres med Beatles-musikken, og Lennon anså den som en slags forlengelse av sangen «Girl» fra 1966.

«Woman» har etter Lennons død blitt ansett som hans svanesang av mange fans.
Tango for 3

**Tango for 3** er en norsk tangokvartett som ble grunnlagt som Norges første rendyrkede tangoensemble i 1986 av Sverre Indris Joner, Steinar Haugerud og Atle Sponberg. Ensemblet spilte inn sin først CD-plate på Kirkelig Kulturverksted i 1989 med Juan Jose Mosalini på bandoneon. Tango for 3 har spesialisert seg på argentinsk tango og har vakt oppsikt også internasjonalt.

Tango for 3 har blant annet turnert i Skandinavia, Finland, Tyskland, Frankrike,  Spania og i 1992 til Argentina. Den argentinske sangerinnen Julia Zenko har vært med på flere av turnéene. Kvartetten har gjort en rekke konserter med anerkjente symfoniorkestre.

I 2004 dannet Sverre Indris Joner elektronika-tangobandet Electrocutango med Tango for 3 som utgangspunkt.

## Medlemmer
Tango for 3 ble startet som en trio. I 1990 sluttet Atle Sponberg og Odd Hannisdal ble ny medlem. I 1991 ble trioen utvidet til en kvartett.

## Diskografi
Tango for 3 har gitt ut tre album i perioden 1990–2000. I tillegg kommer tre utgivelser som er utgitt i samarbeid med andre artister.

## Referanser


## Eksterne lenker
*
Roald Braathen

**Roald Braathen** (født 7. oktober 1945) er tidligere ordfører i Gran kommune. Han representerer Arbeiderpartiet og overtok som ordfører i 2005, da Rigmor Aasrud ble statssekretær i Helsedepartementet. Arbeiderpartiet samarbeider med Sp, SV og KrF, men har hatt både ordfører og varaordfører i kommunen. 

## Eksterne lenker
* Valget i Gran kommune hos NRK
* Ordførerens side Gran kommune
Jostein Helgestad

**Jostein Helgestad** (1957–1993) var en norsk militær og medarbeider til Monica Kristensen Solås på hennes tredje sydpolsekspedisjon. Han døde romjula 1993 da han falt ned i en bresprekk. En minnestein etter ham er reist i Paradise Bay på Antarktishalvøya.

Helgestad arbeidet i Forsvaret. Han gikk Befalskolen i 1976 og meldte seg derettet til FN-tjeneste i Libanon. Han ble yrkesansatt i infanteriet i 1979 og var blant annet sjef for Stabskompaniet ved Garnisonen i Sør-Varanger.
«Tangaroa»

** «Tangaroa» ** er en flåte som ble bygget i balsatre og i 2006 seilt i farvannet av Thor Heyerdahls «Kon-Tiki»-ekspedisjon fra 1947. Flåten og ekspedisjonen var ment som en hyllest til Thor Heyerdahl og hans «Kon-Tiki»-ekspedisjon. «Tangaroa»-ekspedisjonens mål var økt engasjement for forurensning og global spredning. «Tangaroa» fullførte ekspedisjonen fra Peru til atollen Raroia 31 dager raskere enn «Kon-Tiki».

Ekspedisjonen startet utenfor Lima i Peru 28. april 2006. Flåten ble også bygget her, nærmere bestemt i bydelen Callao ved Limas havn. Flåten ble noe forsinket til ankomst Raiatea i Polynesia på grunn av kuling som førte dem forbi havnen, men på ettermiddagen 24. juli 2006 gikk de i land. Herfra ble flåten slept til Tahiti.

Flåten ligger nå oppankret utenfor parken Kronprinsen ved Dampskipskaia i Stavern.

Ekspedisjonsleder Torgeir Sæverud Higraff utga i 2007 boka Tangaroa, havets hersker – et eventyr i Kon-Tikis kjølvann, en rikt illustrert beskrivelse av ekspedisjonen.

## Mannskapet
Etter noe uskiftninger i mannskapet er dette de som dro ut på ekspedisjonen i april 2006. I alfabetisk rekkefølge:
* Anders Berg er filmfotograf og produsent fra Torsby i Sverige. Han hadde ansvar for filmingen om bord på flåten. 
* Olav Heyerdahl er Thor Heyerdahls barnebarn. Han er utdannet tømrer og bygningsingeniør, og var ansvarlig for bygging og vedlikehold av flåten. 
* Torgeir Sæverud Higraff er en journalist fra Sørreisa, bosatt i Oslo, med spesiell interesse for natur, historie, og andre kulturer. Han var leder for ekspedisjonen.
* Bjarne Krekvik er bosatt på Eide på Nordmøre, er utdannet sivilagronom og skipper. Han var kaptein/sikkerhetsskjef for ekspedisjonen.
* Øivin Lauten fra Stavern er lærer innen tømrerfag på Thor Heyerdahl videregående skole i Larvik. Han er kystskipper med mye seilerfaring som skipper ombord på veteran-skøyta Frithjof II. 
* Roberto Sala Rey er fra Lima i Peru. Han har bakgrunn fra den peruanske marinen, og var ansvarlig for astronavigasjonen.

## Referanser


## Eksterne lenker
* tv2.no fulgte ekspedisjonen Tangaroa
* sydhav.no har mange artikler om ekspedisjonen
Amerikansk vannspaniel

**Amerikansk vannspaniel** (FCI #301) er en middels stor og kraftig apporterende vannhund. Hodeskallen er bred med markert stopp. Den har lange brede hengeører og øynene er kastanje- eller hasselbrune. Halen har pels hele veien ut til spissen. Rasen ble avlet frem i USA med utgangspunkt i en rekke raser inkludert engelsk vannspaniel og irsk vannspaniel.

Amerikansk vannspaniel elsker vann, er en munter, intelligent jakthund. Den høyt utviklede luktesansen kan også gjøre den til en utmerket trøffelhund, ettersøkshund, narkotikahund eller lignende. Den trenger mye mosjon og mental aktivisering. Daglig stell av pelsen, spesielt på ørene.

## Referanser
Trond Svendgård

**Trond Svendgård** (født 1980) er en norsk kokk fra Rognan i Nordland.

Trond Svendgård  vant i 2003 Bocuse d'Or, kjent som VM i kokkekunst, sammen med Charles Tjessem. Han var på det norske kokkelandslaget i perioden 2004–2006, og drev restaurantene Lysthuset, Svendgårds og Front i Bodø perioden i 2001–2007. Han har arbeidet på Gastronomisk Institutt i Oslo i perioden 1999–2001.

Svendgård har også vært en aktiv konkurransekokk og vant sølv i NM i kokkekunst i 2001 i en alder av 21 år. Han har blitt verdensmester i Skrei i 2001 og fått tittelen Young chef of the year i 2003, gull i NNM i 2001 og 2002, gull i Årets kokk i 2002 sammen med Charles Tjessem samt diverse medaljer med det norske kokkelandslaget. Svendgård var tidligere medlem av Kokkenes Mesterlaug Nordland. Svendgård har bidratt til flere kokebøker, blant annet kokkelandslagets store kokebok og reisekokeboken *La Restinga*.
 
Trond Svendgård har siden 2008 satset  for fullt på norsk belysningsdesign i selskapet Northern Lighting, hvor han også har designet to av lampene i kolleksjonen selv; «Snowball» og det lysende elghodet «Moo». I tillegg til lampedesign satser han nå på kokkekvartetten *The Flying Culinary Circus* som reiser rundt i verden for å lage mat og show. De har blant annet opptrådt i Hollywood, London og München.

## Referanser
Valea Goblii

**Valea Goblii** er ei sideelv til Mureș i provinsen Alba i Romania. 

## Kilder
* Administrația Națională Apelor Române – Cadastrul Apelor – București
* Institutul de Meteorologie și Hidrologie – Rîurile României – București 1971
Center for Meteorite Studies

**The Center for Meteorite Studies at Arizona State University** (*Arizona State Universitys senter for meteorittstudier*) ligger på Arizona State Universitys Tempe-campus. Senteret er i besittelse av over 1 500 prøver av forskjellige meteorittnedfall og er dermed verdens største universitetsbaserte meteoritt-samling.

Forskere fra hele verden benytter seg av samlingen til forskning innenfor geologi og romfart. 

## Eksterne lenker
* Center for Meteorite Studies, offisiell nettside
* ASU Museums: Center for Meteorite Studies
Horsemanship

**Horsemanship** (engelsk *horseman* - «(dyktig) mannlig rytter» - og *-ship* - «kunst» eller «ferdighet»), **ridekunst** eller **rideferdighet**, 
er ferdighetene til å ri, behandle, stelle og trene hester.
Gode rideferdigheter innebærer at rytteren kontrollerer hestens retning, gange og fart med størst mulig effektivitet og minst mulig innsats.

## Se også
* Dressurridning
* Hestesport

## Referanser
Northern Lighting

**Northern Lighting** er en norsk lampeprodusent som lager designlamper og stemningslys inspirert av den nordiske naturen. Selskapet ble opprettet i 2005 av gründerne Ove Rogne, Erlend Lappegard, Jørgen Svendgård og Trond Svendgård fra Rognan i Nordland.

Northern Lighting er blitt en merkevare innen dekorbelysning formgitt av norske designere. Deres mest kjente lampe er *Oslo Wood*, som i 2006 ble kåret til årets lampe av Elle Interiør.

Selskapet distribuerer i dag lampene sine til elleve land i Europa.

## Eksterne lenker
* Hjemmeside
* Omtale i Bergens Tidende 2006
* Omtale i Saltenposten 2006
* Lampepresentasjon på purnorsk.no
Oleg Lobov

**Oleg Ivanovitsj Lobov** (russisk: Олег Иванович Лобов, født 17. september 1937 i Kiev, død 6. september 2018 i Moskva) var i 1991 den siste statsministeren i den russiske SFSR, like før oppløsningen av Sovjetunionen. Han fikk senere flere viktige stillinger i Russland.

Lobov ble senere kritisert for sin støtte til aktivitetene til sekten Aum Shinrikyo i Russland.

## Referanser
Arizona State University

**Arizona State University** er et delstatlig universitet med hovedsete i Tempe, Arizona i USA. Universitetet har cirka 51 000 studenter i Tempe, 8 200 i Phoenix, og 6 500 i Mesa.

Skolepengene er på om lag US$ 4.450 per år (2006). Det tildeles grader helt opp til doktorgrad (Ph.D) ved Tempe og Mesa, Mastergrad i Phoenix.

Senter for evaluering av kvaliteten av universiteter (CMUP) ved Arizona State University er kjent for sin årlige rapport «The Top American Research Universities».

## Historie
Universitetet ble grunnlagt i 1885 og gikk under en rekke ulike navn innen det fikk navnet *Arizona State College* i 1945 og til slutt *Arizona State University* i 1958.

## Skoler (utvalg)
* Katherine K. Herberger College of the Arts
* W. P. Carey School of Business
* Ira A. Fulton School of Engineering
* Sandra Day O’Connor College of Law
* Morrison School of Management and Agribusiness
* Walter Cronkite School of Journalism and Mass Communication

## Referanser


## Eksterne lenker
* 
*
Me voy

**«Me voy»** (norsk: *Jeg drar*) er Julieta Venegas' første single fra hennes femte album, *[[Limón y Sal]]*.

## Listeplasseringer
Chris Leinweber

**Chris Leinweber** (født 2. november 1981 i Calgary, Canada) er en canadisk ishockeyspiller som for 2007/08–sesongen spiller back for den norske eliteserieklubben Storhamar Dragons.

Han kom til Storhamar i slutten av juli 2007 fra den italienske klubben HC Asiago. Han har tidligere spilt for Augusta Lynx, Utah Grizzlies, Johnstone Chiefs, Binghamton Senators, Syracuse Crunch og University of North Dakota. Leinweber regnes som en venstrefattet bevegelig spiller som har sin styrke i overblikk og som pasninglegger. Han har også blitt sammenlignet med amerikaneren Derek Eastman, som spilte i Storhamar sesongen 2006/07.

## Referanser


## Eksterne lenker
* 
* Spillerens profil på Storhamar Dragons.no
Ivan Silajev

**Ivan Stepanovitsj Silajev** (russisk: Ива́н Степа́нович Сила́ев, født 21. oktober 1930 i Baktyzino i Nizjnij Novgorod oblast i Russland, død 8. februar 2023) var en russisk politiker som var Sovjetunionens siste statsminister og den nest siste statsminister i den russiske SFSR. 

Silajev tok eksamen som maskiningeniør ved flyinstituttet i Kazan i 1954. Han arbeidet ved flyinstituttet i Gorkij (idag Nizjnij Novgorod) og avanserte til instituttets leder (1971–1974). I 1974 flyttet han til Moskva.

Videre karriere:
* 1974–1977: Viseminister for Sovjetunionens flyindustri
* 1977–1980: Første viseminister for Sovjetunionens flyindustri
* 1980–1981: Minister for Sovjetunionens konstruksjon og produksjon av verktøymaskiner
* 1981–1985: Minister for Sovjetunionens flyindustri
* 1985–1990: Første viseminister for Sovjetunionen

Etter sin karriere som statsminister i Sovjetunionen og den russiske SFSR, var han Russlands representant i EU i årene 1991–1994.

## Referanser
Jon Taarud Rømoen

**Jon Taarud Rømoen** (født 15. november 1979, Elverum) er en norsk tidligere ishockeyspiller som sesongen 2008/09–sesongen spilte back for den norske eliteserieklubben Lillehammer Ishockeyklubb.

Rømoen er opprinnelig fra Lillehammer og spilte for L.I.K. frem til sesongen 1999/2000, kun avbrutt av en sesong i amerikansk juniorhockey i 1998/1999. Sommeren 2000 dro han til Oslo og spilte der 6 sesonger for Manglerud Star og én sesong for Furuset Hockey, samtidig som han gikk på skole for å utdanne seg til fysioterapeut.

Våren 2007 gikk han fra Furuset til Storhamar, og kunne i april 2008 feire NM-gull med Hamar-laget. Samtidig som han spilte for Storhamar fullførte han også din utdannelse til fysioterapeut. 16. april 2008 var ringen sluttet for Rømoen som da skrev under for moderklubben Lillehammer igjen og la opp i 2009.

## Referanser


## Eksterne lenker
* 
* Spillerens profil på Lillehammer IKs nettside
Martin Thelander

**Martin Thelander** (født 15. mai 1981 i Karlstad) er en svensk ishockeyspiller som for 2007/08–sesongen spiller back for den norske eliteserieklubben Storhamar Dragons. Han kom til Storhamar fra den svenske klubben Södertälje den 23. juli 2007, som rykket opp til den svenske eliteserien ved sesongslutt 2006/07. Han fikk lite spilletid i Södertälje, og som kompensasjon for dette fikk han avbryte kontrakten ett år tidligere. Martin Thelander regnes for å være en venstrefattet målfarlig toveis–back med styrke for det defensive spillet. Han debuterte i hockeyallsvenskan hjemme mot IFK Arboga den 27. september 2006 og har tidligere spilt for Färjestads BK, Kil og Bofors.

## Referanser


## Eksterne lenker
* 
* Spillerens profil på Storhamar Dragons.no
*  Spillerens profil på Södertälje Sportklubb.se
Ludhiana

**Ludhiana** (punjabi , hindi  er en by nord i India. Byen er den største i delstaten Punjab. I 2005 hadde byen 1 545 368 innbyggere. Ludhiana har stor handel med korn og bomull. Byen har stor tekstil-, maskin-, tre- og lærindustri. Byen ble grunnlagt i 1480.
Wensley

**Wensley** er en liten landsby og verdslig sogn i distriktet Richmondshire i grevskapet North Yorkshire, England. Den ligger ved A684 omkring halvannen km sørvest for Leyburn. Elven Ure renner gjennom landsbyen. Dalen denne elven har dannet har fått navnet Wensleydale etter landsbyen. I henhold til folketellingen i 2011 har landsbyen og sognet en befolkning på 151 innbyggere.

## Historie
Wensley fikk charter for å holde marked i 1202, og helt til et stykke inn i på 1500-tallet det eneste stedet i dalen som hadde rett til å holde marked. Sognekirken, dedikert den hellige treenighet, er datert til rundt 1300. 

Landsbyen ble rammet av pest i 1563. Noen overlevende innbyggere flyktet til Leyburn. Et århundre senere ble det blåst liv i Wensley da Charles Paulet ble hertug av Bolton og bygde Bolton Hall der. Den nåværende herregården ble bygget i 1902, etter at den opprinnelige ble ødelagt av brann på 1600-tallet.

## Referanser


## Eksterne lenker
*
* Historic England: «Holy Trinity Church (321832)», *Images of England*
* «Wensley» *[[Domesday Book]]*
Trommel

En **trommel** er en lagringsenhet for lange og tynne gjenstander, for eksempel kabler eller tauverk. Hensikten med en trommel er å optimaliseres oppbevaringen av gjenstanden.

En trommel består som oftest av en «tønne» som gjenstanden vikles rundt, og to vanger som begrenser bredden på tønnen. Disse vangene sørger for at gjenstanden ikke faller ut av tønnen, når man har viklet mye rundt tønnen. Siden vangene og tønnen oftest har en sirkulær form er det også lett å få ut gjenstanden fra trommelen. Som f.eks. legging av en elektrisk kabel i en kabelgrøft.

Typiske materialer for en trommer er; plast, treverk eller stål (eller en kombinasjon av disse).
Raise Your Voice

***Raise your voice*** (2004) handler om Terri Fletcher (Hilary Duff) som skal på sangskole. Rett før mister hun broren sin i ei bilulykke og mister håpet for sangen. Men når hun kommer til L.A. skjer det mer enn forventet. Hun kommer frem og møter en gutt som er mer en hjelpsom. Men hun klarer seg ikke bra i sangtimene. Men læreren finner frem en film som broren hadde sendt inn av henne før han gikk bort i bilulykken. Da kommer Terri tilbake dagen etterpå med nye krefter og imponerer alle de andre elevene. 

## Skuespillere
* Hilary Duff som Teresa "Terri" Fletcher
* Oliver James som Jay
* Lauren C. Mayhew som Robin Childers
* Dana Davis som Denise
* Johnny Lewis som Engelbert "Kiwi" Wilson
* Rebecca De Mornay som Nina Fletcher
* Jason Ritter som Paul Fletcher
* David Keith som Simon Fletcher
* Rita Wilson som Frances Fletcher
* Kat Dennings som Sloane
* Davida Williams som Lauren
* Fred Meyers som Matthew
* John Corbett som Mr. Torvald
* Robert Trebor som Mr. Wesson
* Gibby Brand som Mr. Holcomb
* Three Days Grace som dem selv.

## Referanser


## Eksterne lenker
*
Bente Arntsen

**Bente Arntsen** (født 20. mars 1976 i Oslo) er en norsk styrkeløfter og flere ganger norsk mester som representerer Oslo Styrkeløftklubb. Hun har benkpress som beste øvelse og ble verdensmester i benkpress i 2008.

## Meritter
Arntsen løfter i -67,5-kilosklassen. Hennes personlige rekorder er 177,5&nbsp;kg i knebøy, 140&nbsp;kg i benkpress, 175&nbsp;kg i markløft, med en beste totalsum på 485&nbsp;kg. Benkpressresultatet er også gjeldende nordisk rekord for vektklassen.

* VM benkpress: Gull i 2008
* EM benkpress: Gull i 2007 2008
* VM styrkeløft: 4.-plass i 2006
* VM benkpress: bronse i 2005 
* EM styrkeløft: Sølv i 2007
* EM jr. styrkeløft: Sølv i 1999
* Nordisk styrkeløft: 1 gull
* Nordisk benkpress: 4 gull
* NM styrkeløft: 4 gull (2003, 2004, 2005 og 2007), 4 sølv (1996,  1999 (-75&nbsp;kg), 2006 og 2008) og 2 bronse (1997 (- 60&nbsp;kg), 1998)
* NM benkpress: 7 gull 
* NM jr. styrkeløft: 3 gull (1996, 1997 og 1998)
* NM jr. benkpress: 3 gull

## Referanser
Mia

**Mia**, kvinnenavn, opprinnelig svensk kortform av Maria som igjen kommer fra det hebraiske navnet Miriam, men etymologisk stammer navnet formentlig fra egyptiske «mry», som betyr «den elskede». En navnebærer er  den amerikanske skuespilleren Mia Farrow, kjent fra filmen Rosemary’s Baby og sitt humanitære arbeid.

## Etymologi
*Mia* er en diminutiv av *[[Maria]]*. 
*Mia* kan også være kortform av *[[Emilia]]* eller navn som slutter på *-mia*/*-miia*.

Det italienske ordet *mia* betyr «min» eller «mine».

## Utbredelse
*Mia* har vært brukt i skandinaviske språk siden 1800-tallet, og har vært populært i Sverige og Danmark fra 1970-tallet.

Navnet *Mia* var vanlig i Norge fra 1980-årene og hadde en popularitetstopp med 1 % i 2011. Navnet er dermed mest vanlig blant «generasjon Z» i Norge.

*Mia* har norsk navnedag 13. juli.

I engelskspråklige land ble navnet populært på 1900-tallet, delvis pga. sanger som «Cara Mia» og kjente personer.

*Mia* har vært et populært navn i USA fra rundt 2000-årene.

*Mia* er i dag et vanlig navn blant annet i Indonesia, Madagaskar og Estland. Navnet har også vært svært populært navn på jentebarn født på begynnelsen av 2000-tallet i blant annet Tyskland, Canada, Australia og USA.

|}

## Kjente personer med navnet

### Kvinner
* Mia Farrow (født 1945), amerikansk skuespiller og aktivist
* Mia Martini (1947–1995), italiensk sanger
* Mia Gundersen (født 1961), norsk sanger og skuespiller
* Mia Sara (født 1967), amerikansk skuespiller
* Mia Hamm (født 1972), amerikansk fotballspiller
* Mia Kirshner (født 1975), canadisk skuespiller
* Mia Hundvin (født 1977), norsk håndballspiller
* Mia Törnblom (født 1967), svensk  livsstilscoach, foredragsholder og  forfatter
* Mia Wasikowska (født 1989), australsk skuespiller
* Mia Goth (født 1993), britisk skuespiller og modell
### Menn
* Mia Couto (født 1955), mosambikisk forfatter

## Annen bruk av navnet
**Mia* er et vanlig navn på kyr i Norge.
**Mia* var blant de hundre mest brukte kattenavnene i Norge i 2014.

## Se også
* Mamma Mia
* Monkey Mia – turiststed i Australia

## Referanser


## Eksterne lenker
*
Duktilitet

**Duktilitet** (latin: *ductilis*, som lar seg lede) eller **formbarhet** brukes spesielt om metallenes evne til å la seg forme ved plastisk bearbeiding, f.eks. ved smiing, valsing, trekking o.l. og hvor store deformasjoner en konstruksjon har før brudd. 

Mål for materialets duktilitet kan være bruddforlengelse, eller innsnøring bestemt ved strekkprøving. Duktilitet hos et metall avhenger av dets sammensetning, framstilling, mikrostruktur og av termisk og mekanisk forhistorie. Normalt finner man størst duktilitet hos meget rene metaller.

Duktilitet forstås forskjellig avhengig av perspektivet. Fra et konstruksjonssynspunkt vil en duktil konstruksjon ha store plastiske deformasjoner før den bryter sammen. Fra et materialteknisk synspunkt er duktilitet knyttet til hvordan bruddflaten ser ut. Dersom bruddflaten er dominert av korn som har spaltet seg, vil en betegne materialet som duktilt. Disse to tilnærmingene er ikke nødvendigvis sammenfallende. Materialteknisk duktile materialer gir ikke nødvendigvis duktil konstruksjonsoppførsel, og motsatt.

## Referanser


## Eksterne lenker
*
Mamma Mia

**Mamma Mia** – opprinnelig et italiensk utrop som uttrykker forbauselse eller undring – kan vise til:

**I musikk**
* «Mamma Mia (sang)», en sang av popgruppen ABBA
* *[[Mamma Mia! (musikal)]]*, en musikal basert på sanger av ABBA
* *[[Mamma Mia! (film)]]*, en film basert på musikalen
* *[[Mamma Mia! Here We Go Again]]*, film nr. 2, oppfølger til den første

**Annen bruk**
* I en tekstlinje i *[[Bohemian Rhapsody]]* av Queen
Ludvig Munk

**Ludvig Ludvigsen Munk** (født 1537 i Vejle, død 8. april 1602 på Fyn) var en dansk-norsk embetsmann og greve. Han var sønn av Ludvik Munk (1500-1537), og er også omtalt som *Ludvig Ludvigsen Munk von Schleswig-Holstein* og *Ludvig Munk til [[Nørlund]]*.

Han ble hoffjunker i 1561, gjorde tjeneste i marinen og deltok i Den nordiske syvårskrig (1563–70) til sjøs og til lands. Sammen med stefaren Christoffer Urne ble han tatt til fange i slaget ved Axtorne, men kom i motsetning til ham snart på frifot igjen. Han flyttet til Trondheim i 1571, og tjente der som lensherre over Trøndelag, Jemtland og Herjedalen inntil 1577. Deretter satt han på Akershus som Norges stattholder fra 1577 til 1583. Etter 1583 var han amtmann/lensherre over Hedmark (1587), deretter Lister (1588–89) og fra 1589 igjen Trøndelag. Han var omstridt som lensherre.

Han fikk med den unge Ellen Marsvin til Lundegaard og Ellensborg (1572–1649) datteren Kirsten Munk (1598–1658), som i 1615 ble Christian IVs «hustru til venstre hånd».

## Referanser


## Eksterne lenker
*
Mao (andre betydninger)

**Mao** kan vise til

Personer eller ting relatert til Mao Zedong (Mao Tse-tung):
*Mao Zedong, lederen av Folkerepublikken Kina fra 1935 til 1976
*Madame Mao (Jiang Qing), Mao Zedongs fjerde kone og en ledende politiker i kulturrevolusjonen
*Mao Zemin og Mao Zetan, Mao Zedongs brødre
*Mao Zehong, Mao Zedongs søster
*Mao Anying, Mao Zedongs sønn
**, en biografi om Mao Zedong av Jung Chang og Jon Halliday
*[[Maoisme]], en politisk ideologi som stammer fra Mao Zedongs kommunistiske styre av Kina
*[[Maos lille røde]], en sitatsamling av utsagn av Mao Zedong

Steder:
*[[Mao (Tsjad)]], en by i [[Tsjad]]
*[[Mao (Den dominikanske republikk)]], en bykommune i [[Den dominikanske republikk]]
*[[Mahón]], en by på Menorca i Spania
*[[Mao (Ngawa)]], et fylke i Ngawa i provinsen Sichuan i Kina

Andre betydninger:
*[[Mao Dun]], [[Østasiatisk kunstnernavn|kunstnerpseudonym]] for den kinesiske forfatteren *'Shen Yanbing''' (1896–1981)
*Mao (kortspill), et kortspill
*Mao (fugl), en fugl
* forkortelsen m.a.o. (eller mao.), det vil si «med andre ord»
Vik (Flatanger)

**Vik** er ei bygd og et kirkested i Flatanger kommune i Trøndelag. Vik ligger 14 km sørvest for Lauvsnes som er administrasjonssentret i kommunen. Det bor 204 innbyggere i Vik pr 1. januar 2021.

Det finnes spor etter bosetning her bakover til yngre steinalder. Vik fikk sin første landhandel omkring 1875, seinere kom det bl.a. bakeri, dampskipsekspedisjon og poståpneri her. Stedet har fortsatt butikk. Her ligger også Vik kirke fra 1873. 

## Referanser


## Eksterne lenker
* Zoombart kart over Vik
Arve Tonning

**Arve Tonning** (født 4. juni 1947) er en norsk politiker som representerer Høyre. Han var ordfører i Ålesund kommune fra 1999 til 2007. Han var ordfører i en tid da kommunen hadde et akkumulert underskudd på budsjettene og måtte gjennom en «hestekur» for å få orden på økonomien. Da han gav seg som ordfører i 2007, var denne oppgaven nesten fullført.

Tonning var medlem av Ålesund kommunestyre fra 1983 til 2007, de siste åtte årene som ordfører.

Før han ble ordfører i 1999 var Tonning disponent i Rutebilstasjonen AS i Ålesund.

## Referanser


## Eksterne lenker
* Ålesund - tidligere ordførere - alesund.kommune.no 23.10.2015
Utvorda

**Utvorda** er en bygd i nordre del av Flatanger i Trøndelag.

Navnet kan ha sammenheng med den tilgrensende bygda Innvorda; de to kan ha vært én gård i tidligere tider, og navnet kan knyttes til varden på Vordfjellet. Tradisjonell fiskerbondevirksomhet er avløst av fiskeoppdrett som viktigste næringsvei. 

Veiforbindelse med fylkesvei 215 gjennom Statland i nabokommunen Namsos. Utvorda skole er 1-7-skole, mens ungdomsskoleelevene går på Statland skole. 

Utvorda kystfort ble oppført av den tyske okkupasjonsmakten under andre verdenskrig.

## Referanser
Kvaløyseter

**Kvaløyseter** er ei grend i Flatanger i Trøndelag, omkring 18 km vest for kommunens administrasjonssted Lauvsnes og 5 km sørvest for tettstedet Vik.

## Referanser
Aizawl

**Aizawl**  er en by og hovedstad i delstaten Mizoram i India. Byen er den største i Mizoram med en befolkning på 339&nbsp;812. Aizawl ligger 1067 meter over havet og er sentrum for handel i området.
Den 29. februar 1966 bombet indiske myndigheter Aizawl for å forhindre  Mizo’s nasjonale front i å etablere en suveren stat i området.
Mamma Mia (sang)

**«Mamma Mia»** er en sang fra ABBAs tredje musikkalbum, *[[ABBA (album)|ABBA]]* (1975), skrevet av Benny Andersson, Björn Ulvaeus og Stig Anderson. 

Sangen ble utgitt på singel i september 1975, og på B-siden er instrumentalen «Intermezzo No.1», som kom fra det samme albumet.

## Andre innspillinger
I 1980 ble en spansk versjon av «Mamma Mia» utgitt på albumet *[[Gracias Por La Música]]*. 

Sangen ble også utgitt av A-Teens på debutalbumet *The ABBA Generation*, og det var første singelen fra dette albumet, og nådde Topp 20 i de fleste europeiske land. A-Teens spilte også inn en musikkvideo regissert av Henrik Sylvén til sangen.

Jørgen Slips hadde en humoristisk versjon på albumet *[[Jørgen Slips (album)|Jørgen Slips]]*.

## Musikal og film
I 1999 ble en musikal med samme navn, *[[Mamma Mia!]]*, laget og vist, første gang i London. Denne inneholdt mange av ABBAs sanger. 

Filmen *[[Mamma Mia! (film)|Mamma Mia!]]* ble utgitt i 2008. Der sang Meryl Streep sangen.

## Referanser


## Eksterne lenker
*
Jøssund (Flatanger)

**Jøssund** er ei bygd i Flatanger kommune i Trøndelag, ca. 28 km sørvest for administrasjonssenteret Lauvsnes.

Den ligger innerst i Jøssundfjorden. Folketallet har gått betydelig tilbake siden andre verdenskrig, men grenda har fortsatt butikk. Jordbruk er en viktig næringsvei.

Nabobygda til Jøssund heter Oppland, og ligger ca. fem km sørøst for Jøssund.

## Referanser
.berlin

**.berlin** (dotBERLIN) er et generisk toppnivådomene for Internett. Det ble planlagt som et sponset toppnivådomene for byen Berlin.

Sammen med TLDer som .cat og .asia faller *.berlin* og andre foreslåtte TLDer inn under den nye kategorien GeoTLDer. Spørsmålet om nye toppnivådomener generelt og *.berlin* spesielt har vært diskutert på flere ICANN-møter siden 2005.

Som bakgrunn for forslaget om *.berlin* har forkjemperne presentert følgende rasjonale:

:.berlin *er det uavhengige toppnivådomene for fellesskapet av berlinere på Internett. De lokale adressene som blir tilgjengelige med dette er konsise og skaper en identitet for innbyggere, selskaper og institusjoner. De som tilbyr og etterspør informasjon, varer og tjenester kan på den måten intuitivt finnesammen. Domenet *.berlin* vil styrke fellesskapsfølelsen blant berlinere, forbedre kommunikasjon og gjøre samhandling lettere, og på den måten være en stimulus for nyskapning og utvikling. For både berlinere og ikke-berlinere vil byen bli mere attraktiv, både som et sted å besøke, som en kommersiell beliggenhet og som et sted å bo.*

Den 18. mars2014 ble registrering av *.berlin* gjordt offentlig tilgjengelig. 

## Se også
* .de, for Tyskland
* .cat, for Katalansk språk og kultur.
* .cym, for Wales, et land innen Storbritannia.
* .nyc, for byen New York i USA.
* .asia, for Asia

## Referanser


## Eksterne lenker
* Kampanjen for ''.berlin'' og ''.berlin'' wiki
* Utskrift av ''.berlin''-presentasjon på ICANN's møte i Vancouver, des. 2005
* ''.berlin''-presentasjon på ICANN's møte i San Juan, juni 2007
* ''.berlin/.nyc/.paris''-presentasjon av dotBERLIN på ccTLD-møte i Helsingfors, juni 2007
* Kampanjen for ''.nyc'' 
* Kampanjen for ''.paris'' (pressedekning) , også på ''.paris''
Einvika

**Einvika** er ei grend og en tidligere skolekrets i Flatanger i Nord-Trøndelag, om lag 4 km vest for administrasjonssenteret Lauvsnes. 

Her var det handelssted fra ca. 1895. Utover på 1900-tallet ble virksomheten gradvis utvidet og omfattet etter hvert bl.a. landhandleri, fiskesalg, notdrift og dampskipsekspedisjon. Det var postkontor her til 1972, og butikk her fram til ca. 1980. I dag drives det turisme på stedet.
## Referanser
Hasvåg

**Hasvåg** er ei grend i Flatanger i Trøndelag. Den ligger ytterst på halvøya Sørneset mellom Bølefjorden og Jøssundfjorden. Den 28. januar 2014 brant store deler av grenda ned, etter at en brann som startet i Uran spredte seg nordover. 64 bygninger brant ned.

## Referanser